NSL วิ่งเกือบ 5% โบรกแนะซื้อ คาดกำไรปี 65 โต 36% รับกำลังซื้อเพิ่ม
NSL วิ่งเกือบ 5% ราคาแตะ 20 บ. โบรกแนะ “ซื้อ” เป้า IAA Consensus ที่ 21 บ. คาดกำไรปี 65 โต 36% รับบริโภคภายในประเทศที่ฟื้นตัว ออกสินค้าใหม่ ปรับราคาสินค้าเพิ่มชดเชยต้นทุนสูง
NSL วิ่งเกือบ 5% ราคาแตะ 20 บ. โบรกแนะ “ซื้อ” เป้า IAA Consensus ที่ 21 บ. คาดกำไรปี 65 โต 36% รับบริโภคภายในประเทศที่ฟื้นตัว
6 ก.ย. 2565

ผู้สื่อข่าวรายงานว่า วันนี้ (6 ก.ย.65) ราคาหุ้น บริษัท เอ็นเอสแอล ฟู้ดส์ จำกัด (มหาชน) หรือ NSL ล่าสุด ณ เวลา 15:26 น. อยู่ที่ระดับ 20.10 บาท บวก 1 บาท หรือ 5.24% สูงสุดที่ระดับ 20.30 บาท ต่ำสุดที่ระดับ 19.20 บาท ด้วยมูลค่าซื้อขาย 60.87 ล้านบาท

ทั้งนี้บล.คิงส์ฟอร์ด ระบุในบทวิเคราะห์ (5 ก.ย.65) แนะนำ “ซื้อ” หุ้น NSL ราคาเป้าหมาย IAA Consensus ที่ 21 บาท คาดแนวโน้มผลการดําเนินงานครึ่งหลังปี 65 ยังเติบโตได้ต่อเนื่องจากการบริโภคภายในประเทศที่ฟื้นตัวหลัง Reopening โดยยอดขายสินค้าเบอเกอรี่ที่มีสัดส่วนรายได้กว่า 90% ล้อไปตาม Traffic ของ 7-11 (นักเรียน พนักงาน Office และชาวต่างชาติ)
นอกจากนี้ยังมีการออกสินค้าใหม่และทำโปรโมชั่นผ่านช่องทาง Delivery ช่วยหนุนการขาย ประกอบกับมีการปรับขึ้นราคาสินค้าบางรายการเพื่อชดเชยต้นทุน แป้งสาลี เนื้อสัตว์น้ำมันปาล์ม ค่าขนส่ง ส่งผลให้อัตรากําไรขั้นต้นทยอยปรับตัวดีขึ้นและน่าจะเห็นการฟื้นตัวที่ชัดเจนมากขึ้นในไตรมาส 4/65 ทั้งนี้ตลาดคาดกําไรปี 65 ที่ราว 260 ล้านบาท เติบโต 36% เมื่อเทียบจากปีก่อน และปี 66 ที่ 313 ล้านบาท เติบโต 20% เมื่อเทียบจากปีก่อน